NAZIV OBVEZNIKA: OSNOVNA ŠKOLA „MILAN BROZOVIĆ“

ADRESA: SKALINI ISTARSKOG TABORA 3, 51215 KASTAV

RAZINA: 31

RAZDJEL: 000

BROJ RKP: 11244

MATIČNI BROJ: 03328449

OIB: 67082765211

ŠIFRA DJELATNOSTI: 8520

**BILJEŠKE**

**UZ FINANCIJSKE IZVJEŠTAJE ZA 2019. GODINU**

Redovna djelatnost Osnovne Škole Milan Brozović je odgoj i obrazovanje djece osnovnoškolskog uzrasta. Glavna zadaća i cilj rada Škole je kvalitetno obrazovanje i odgoj učenika što se ostvaruje:

* Stalnim usavršavanjem nastavnika (seminari, stručni skupovi, aktivi) I podizanjem nastavnog standard na višu razinu;
* Poticanjem učenika na izražavanje kreativnosti, talenata I sposobnosti kroz uključivanje u slobodne aktivnosti, natjecanja, prijave na literarne I likovne natječaje, školske projekte, priredbe I manifestacije u školi I šire.
* Organiziranjem zajedničkih aktivnosti učenika I nastavnika tijekom izvannastavnih aktivnosti I druženja kroz kolektivno upoznavanje kulturne I duhovne baštine;
* Poticanjem razvoja pozitivnih vrijednosti.

 Školu pohađa 929 učenika raspoređenih u 33 razredna odjela i to 18 odjela razredne nastave (426 učenika), 15 odjela predmetne nastave (344 učenika) te 15 razrednih odjela Glazbenog odjela pri OŠ Milan Brozović (159 učenika). Nastava se odvija u dvije smjene u petodnevnom radnom tjednu. Nastava se odvija u oblicima: redovna, izborna, dodatna i dopunska, a izvodi se prema nastavnim planovima i programima koje je donijelo Ministarstvo znanosti i obrazovanja , prema Godišnjem planu i programu rada i Školskom kurikulumu za školsku godinu 2019./2020.

 Odgovorna osoba proračunskog korisnika JLP(R)S je ravnateljica Sandra Krpan, prof.

Škola nije u sustavu PDV-a.

1. **BILJEŠKE UZ BILANCU**
2. **Proizvedena dugotrajna imovina**

 Vrijednost dugotrajne imovine nije se značajnije promijenila u odnosu na 2018. godinu.

Amortizacija je obračunata sukladno stopama ispravka vrijednosti dugotrajne imovine koje su propisane Pravilnikom o proračunskom računovodstvu i računskom planu (Nar. nov., br. 124/14., 115/15, 87/16., 3/18 i 126/19).

 AOP 035 (Ispravak vrijednosti knjiga, umjetničkih djela i ostalih izlkožbenih vrijednosti) iznosi 491.268 kn iz razloga što je prema Uputi Ministarstva znanosti i obrazovanja prilikoma nabavke školskih udžbenika izvršen jednokratni otpis.

 Nematerijalna proizvedena imovina uključuje softver i ostala prava.

1. **Financijska imovina**

AOP 140 – Potraživanja za prihode poslovanja

Potraživanja za prihode poslovanja smanjila su se u odnosu na 2018. godinu. Navedena potraživanja odnose se na potraživanja prema JLP(R)S i roditeljima za školsku marendu, produženi boravak i Glazbeni odjel i to za 2019. godine u iznosu od 38.978,00 kn. Ostatak iznosa od 8.466,00 odnosi se na dugovanje roditelja za školsku marendu, produženi boravak i Glazbeni odjel za razdoblje 2016. godine do listopada 2018. godine. Evidencija, praćenje i naplata potraživanja vode se ažurno, te je do 31.01.2020. godine ukupni dug smanjen na 32.036,50 kn .

1. **Obveze**

 Obveze za zaposlene odnose se na plaće za 12/2019 godinu, te jubilarne nagrade, pomoći i mentorstvo za 12/2019. godinu. Obveze za materijalne rashode odnose na na režijske troškove za 12/2019, prijevoz djelatnika na posao i s posla, te namirnice za mlječni obrok učenika čije je dospijeće tijekom 01/2020. godine. Ispravak vrijednosti potraživanja izvršen je za ona dugovanja čije dospijeće prelazi godinu dana u vrijednosti od 50%, odnosno tri godine u vrijednosti od 100%.

1. **Vlastiti izvori**

AOP 232 i AOP 236 - Tijekom 2019. godine zaprimljene su kapitalne pomoći od strane MZO-a za nabavku školskih udžbenika u iznosu od 433.821,63 kn, te 7.000,00 kn za nabavku knjiga za školsku knjižnicu. Grad Kastav doznačio je sredstva u iznosu od 20.000,00 kn za nabavku glazbenih instrumenata. Sukladno tome izvršena je korekcija financijskog rezultata.

 Izvanbilančni zapisi u iznosu od 326.785 kn odnose se na vrijednost 22 komada prijenosnih računala dodijeljenih školi na korištenje od strane CARNET-a u vrijednosti od 82.425,86 kn, te opremu iz projekta Podrška provedbi Cjelovite kurikularne reforme faza II u iznosu od 244.359,25 kn. Oprema uključuje 200 tableta, 2 ormarića, 1 laptop i 4 projektora.

1. Obvezne bilješke uz obrazac Bilance

Sukladno članku 14. Pravilnika o financijskom izvještavanju dostavljamo obvezne bilješke uz Bilancu te navodimo da:

* Nemamo danih zajmova niti primljenih otplata istih
* Nemamo primljenih kredita i zajmova kao ni otplata istih
* Nemamo primljenih robnih zajmova ni financijskih najmova
* Nemamo dospjelih kamata na kredite i zajmove
1. **BILJEŠKE UZ PR-RAS**
2. **Prihodi i rashodi poslovanja**

**PRIHODI POSLOVANJA**

AOP 001 – PRIHODI POSLOVANJA

Za razdoblje od 01.01.2019. do 31.12.2019. ukupni prihodi poslovanja iznose 12.689.722 kn i veći su od ostvarenih u 2018. godini za 8,8%.

AOP 064 – Tekuće pomoći proračunskim korisnicima iz proračuna koji im nije nadležan

Na računu 6361 evidentirani su prihodi za plaće djelatnika koje financira nadležno Ministarstvo kao i pomoći od Grada Kastva za financiranje djelatnosti iznadpedagoškog standarda. Obzirom na povećanje broja razrednih odjela redovne nastave, kao i povećanje razrednih odjela Glazbenog odjela pri OŠ „Milan Brozović“ povećao se i broj zaposlenih koji primaju plaće na teret nadležnog Ministarstva koje je trebalo osigurati novčana sredstva.

Račun 6362 odnosi se na sredstva doznačena od strane MZO-a za nabavku školskih udžbenika i školsku lektiru, kao i na sredstva od Grada Kastva za nabavku glazbenih instrumenata

AOP 111 – Prihodi po posebnim propisima odnose se na prihode od uplata roditelja za korištenje usluga školske marende, produženog boravka, Glazbenog odjela, izleta, terenske nastave. Obzirom na štrajk učitelja tijekom listopada i studenog 2019. godine nije bilo potrebe za navedenim uslugama. Shodno tome bilježi se lagani pad navedenih prihoda u odnosu na 2018. godinu.

AOP 125 –Prihodi od prodaje proizvoda i robe odnose se na akcije sakupljanja starog papira. U 2018. godini zbog loših vremenskih uvjeta održana je jedna akcija sakupljanja starog papira manje nego u 2019. godini te stoga navedeni prihodi bilježe znatan porast.

**RASHODI POSLOVANJA**

AOP 148 – Rashodi poslovanja

Za razdoblje od 01.01.- 31.12.2019. ukupni rashodi poslovanja iznose 12.129.005 kn te su veći od ostvarenih u 2018. godini za 5,8%.

AOP 149 - Rashodi za zaposlene povećani su za 7,1% . Obzirom na povećanje broja razrednih odjela redovne nastave, kao i povećanje razrednih odjela Glazbenog odjela pri OŠ „Milan Brozović“ povećao se i broj zaposlenih.

AOP 160 – Materijalni rashodi su na razini iz 2018. godine.

AOP 253 – Ostale naknade građanima i kućanstvima iz proračuna odnose se na nabavku radnih udžbenika , te sufinanciranje prijevoza djece koja sukladno rješenju pohađaju logopedske vježbe.

Tekuće donacije odnose se na nabavku higijenskih potrepština i hrane za radnike Brodogradilišta 3. maja d.d.

1. **Prihodi i rashodi od nefinancijske imovine**

Rashodi za nabavu nefinancijske imovine bilježe rast obzirom na nabavku školskih udžbenika za učenike koji se financiraju od strane nadležnog Ministarstva.

1. **Višak prihoda raspoloživ u sljedećem razdoblju**

AOP 633 – Višak prihoda i primitaka – preneseni razlikuje se u odnosu na AOP 635 za 2018. iz razloga jer je 2019. godine izvršen povrat sredstava Hrvatskom zavodu za zapošljavanje za financiranje volontera. Navedena sredstva su tijekom 2018. godine knjižena kao prihod i kao takva su prenesena u 2019. godinu. Povratom navedenih sredstava umanjen je višak prihoda preneseni za navedeni iznos. Također, tijekom 2019. godine Škola je dobila obavijest o pretplati sredstava za Naknadu na emisiju u okoliš ugljikovog dioksida za 2018. godinu od strane Fonda za zaštitu okoliša. Isti je vraćen Školi u prosincu 2019. godine, te je knjižen kao povećanje viška prihoda –preneseni obzirom da je teretio rashode 2018. godine.

1. **BILJEŠKE UZ RAS-FUNKCIJSKI**

Obrazac RAS-funkcijski za razdoblje od 01. siječnja do 31. prosinca 2019. godine popunjen je ostvarenim iznosima rashoda sa obrasca PR-RAS (AOP 404).

1. **BILJEŠKE UZ P-VRIO**

Iznos od 12.312 kn odnosi se na namještaj za jednu učionicu koji je nabavio Osnivač za Školu.

1. **BILJEŠKE UZ IZVJEŠTAJ O OBVEZAMA**

Stanje obveza na kraju izvještajnog razdoblja iznosi 1.062.755 kn. Navedene obveze nedospjele su na dan 31.12.2019. godine.

Kastav, 31.01.2019.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sastavila: Ravnateljica:

Jagoda Gauš, dipl.oec. Sandra Krpan, prof.